### Resumé

Politiet vil udvide området for straffritagelse nær Sundheds- og [adresse] i [adresse] på [adresse], 7100 Vejle.

Voksenudvalget skal drøfte sagen, og kommunen skal give en tilbagemelding til Politiet.

### Sagsfremstilling

Politiet har rettet henvendelse til Vejle Kommune, da de vil udvide området omkring Sundheds- og [adresse]. I dette område straffes borgere ikke for at være i besiddelse af euforiserende stoffer til eget brug, når stofferne er medbragt med henblik på indtagelse i stofindtagelsesrummet (jf. § 3 b, stk. 3, i lov om euforiserende stoffer). Det fremgår af det lovmæssige grundlag for stofindtagelsesrum, at kommunen skal inddrages i den geografiske placering, men at den endelige beslutningskompetence ligger hos politiet.

Politiet ønsker en tilbagemelding og eventuelle indvendinger fra kommunen til det nye og større geografiske område.

Politiet har tidligere orienteret om udvidelsen på et SSP Lokalrådsmødet den 25. august 2025, hvor medarbejdere fra Vejle Kommune deltog. De havde ikke indvendinger til sagen.

Der er tre bilag på sagen. Bilag 1 viser det nuværende og gældende område for straffritagelse. Bilag 2 viser det nye område i foto-format, mens bilag 3 viser det nye område i kort-format.

### Sagens videre forløb

Sagen sendes videre til Økonomiudvalgets behandling den 22. september 2025, og derefter orienteres Udsatterådet.

### Historik

#### Velfærdsdirektøren indstiller, den 8. september 2025, punkt 75:

Voksenudvalget drøfter sagen og indstiller til Økonomiudvalget, hvad der skal meldes tilbage til Politiet.

Sagen videresendes til Økonomiudvalgets behandling den 22. september 2025, og sagen sendes efterfølgende til orientering i Udsatterådet.

#### Beslutning fra Voksenudvalget, den 8. september 2025, punkt 75:

Voksenudvalget anbefaler, at Politiets forslag om at udvide området omkring Sundheds- og [adresse] følges som forslået af Politiet

#### Beslutning fra Økonomiudvalget, den 22. september 2025, punkt 241:

Udsat.

#### Beslutning fra Økonomiudvalget, den 20. oktober 2025, punkt 259:

Sagen blev flyttet til den åbne del af dagsordenen.

Andreas Petersen stillede følgende ændringsforslag:

” Inden beslutning træffes

* At der afholdes Borgermøde
* At der foretages Høring af naboer til bypark og Jenny Skov samt [adresse], [adresse] og Nyboesgade
* At der laves Undersøgelse af alternativ placering af stofindtagelsesrum eksempelvis ved Højbanen eller andre steder”

For ændringsforslaget stemte et mindretal på 2 medlemmer: Andreas Petersen og William Holst.

Imod ændringsforslaget stemte et flertal på 7 medlemmer: Leif Jessen, Gunner Olsen, Kaspar Poulsen, Bertil Clausen, Einer Jessen, Oscar Jessen og Frida Holm.

Ændringsforslaget er hermed bortfaldet.

For indstillingen fra Voksenudvalget stemte et flertal på 7 medlemmer: : Leif Jessen, Gunner Olsen, Kaspar Poulsen, Bertil Clausen, Einer Jessen, Oscar Jessen og Frida Holm med den tilføjelse, at man opfordrer politiet til at informere borgerne i området.

Imod stemte Andreas Petersen.

William Holst undlod at stemme.

Andreas Petersen løftede sagen til byrådet i medfør af styrelseslovens § 23.

### Beslutning

Andreas Petersen stillede følgende ændringsforslag:

” Inden beslutning træffes

* At der afholdes Borgermøde
* At der foretages Høring af naboer til bypark og Jenny Skov samt Flemade, [adresse] og Nyboesgade
* At der laves Undersøgelse af alternativ placering af stofindtagelsesrum eksempelvis ved Højbanen eller andre steder”

For ændringsforslaget stemte et mindretal på 5 medlemmer: Andreas Petersen, Abelone Thomsen, Sara Mathiasen, William Holst og Emilie Mogensen.

Imod ændringsforslaget stemte et flertal på 26 medlemmer:

Leif Jessen, Sussanne Frederiksen, Michelle Knudsen, Gunner Olsen, Jens Andersen, Tine Madsen, Frede Holst, Kaspar Poulsen, Torben Knudsen, Hans Mortensen, Nicolaj Holst, Olfert Carlsen, Rune Hermansen, Helge Johansen, Johannes Olesen, Bertil Clausen, Regitze Mathiesen, Einer Jessen, Oscar Jessen, Per Larsen, Erik Schultz, Stine Jensen, Sussanne Nissen, Frida Holm, Tanja Andreasen og Ronnie Poulsen.

Ændringsforslaget er hermed bortfaldet.

For indstillingen fra Økonomiudvalget stemte et flertal på 26 medlemmer: :

Leif Jessen, Sussanne Frederiksen, Michelle Knudsen, Gunner Olsen, Jens Andersen, Tine Madsen, Frede Holst, Kaspar Poulsen, Torben Knudsen, Hans Mortensen, Nicolaj Holst, Olfert Carlsen, Rune Hermansen, Helge Johansen, Johannes Olesen, Bertil Clausen, Regitze Mathiesen, Einer Jessen, Oscar Jessen, Per Larsen, Erik Schultz, Stine Jensen, Sussanne Nissen, Frida Holm, Tanja Andreasen og Ronnie Poulsen.

Imod indstillingen fra Økonomiudvalget stemte et mindretal på 5 medlemmer:
Andreas Petersen, Abelone Thomsen, Sara Mathiasen, William Holst og Emilie Mogensen.

Fraværende: Beth Gregersen, i stedet mødte Sara Mathiasen.